cyanic-selkie/wikianc huggingface dataset:
Ķire
Ķire (arī Kira, Ķira) ir upe Latvijā, Acupītes kreisā krasta pieteka Valkas un Valmieras novados. Sākas satekot Akmenei un Šēlupītei pie Kārķiem. Tek pa līdzenu apvidu rietumu—ziemeļrietumu virzienā, upes gultne visā garumā regulēta. Ietek Acupītē augšpus Naukšēniem. Lielākā pieteka ir Andrupīte. Lielākās apdzīvotās vietas krastos ir Nurmi un Kārķi. Upi divas reizes šķērso autoceļš P22.
Modris Cers
Modris Cers (dzimis, miris ) bija latviešu baletdejotājs un baleta repetitors.
Modris Cers 1966. gadā beidza Rīgas Horeogrāfijas vidusskolu, kā arī apguvis Maskavas Valsts teātra mākslas institūta pedagogu repetitoru kvalifikācijas celšanas kursus. No 1963. līdz 1986. gadam strādāja par Latvijas Nacionālā operas un baleta teātra baleta solistu, 1977. gadā uzsāka darbu arī kā repetitors.
Modris Cers filmējies detektīva lomā Rīgas Kinostudijas mākslas filmā "Ceplis".
Maltuves iela (Rīga)
Maltuves iela ir iela Rīgā, Vidzemes priekšpilsētas Berģu apkaimē. Tā sākas krustojumā ar Berģu ielu un beidzas krustojumā ar Upesciema ielu. Kopējais ielas garums ir 172 metri, tā ir klāta ar asfalta segumu, daļēji ir bez seguma. Izveidota 1974. gadā un kopš tiem laikiem ielas nosaukums nav ticis mainīts. Ielā ir savrupmāju apbūve.
Ielu savienojumi
Maltuves iela ir savienota ar šādām ielām:
2010: The Year We Make Contact
2010: The Year We Make Contact ir 1984. gada ASV zinātniskās fantastikas filma, kuras režisors, producents un scenārija autors ir Pīters Haiamss. Filma ir turpinājums Stenlija Kubrika 1968. gada filmai "2001: Kosmosa odiseja" un ir balstīta uz Artura Klārka 1982. gada romānu 2010: Odyssey Two. Filmā galvenās lomas atveido Rojs Šeiders, Džons Litgovs, Helēna Mirena un Bobs Balabans, kā arī Kīrs Dallijs un Daglass Reins, kas atveidoja savas lomas no pirmās filmas.
Filma stāsta par ASV-PSRS kopīgu misiju uz Jupiteru, lai noskaidrotu, kas ir noticis ar Discovery One kosmosa kuģi un HAL 9000.
Filmas 2010: The Year We Make Contact pirmizrāde notika un to izplatīja Metro-Goldwyn-Mayer. Lai gan filma nav iemantojusi tādu slavu un atpazīstamību kā Kubrika "2001: Kosmosa odiseja", tā saņēma pozitīvas kritiķu atsauksmes. Filma saņēma piecas Amerikas Kinoakadēmijas balvas nominācijas kategorijās "Labākais mākslinieka darbs", "Labākie kostīmi", "Labākais grims un matu sakārtojums", "Labākā skaņa" un "Labākie vizuālie efekti".
Mīzums
Mīzums ir caurteces ezers Valkas novada Ērģemes pagasta dienvidos, uz dienvidiem no Vircēļa ezera.
Melnā kļava
Melnā kļava ir ziepjkoku dzimtas suga.
Endija Tērauda
Endija Lāsma Tērauda (dzimusi Rīgā) ir latviešu skeletoniste.
Karjera
Pirms pievērsusies skeletonam trenējusies vieglatlētikā (startējusi barjersprintā). Eiropas kausa izcīņā debitējusi 2015. gadā. Savukārt Pasaules kausā debitējusi 2020. gadā.
Karjeras augstākais sasniegums ir 2020.—2021. gada pasaules kausa sezonas pirmajā posmā Siguldas trasē izcīnītā trešā vieta.
Pustinka
Pustinka ir ciems Silmalas pagastā, Rēzeknes novadā. Atrodas 230 km attālumā no Rīgas.
Katapultkuģis
Katapultkuģis ir kopējs apzīmējums civiliem vai kara kuģiem, kas aprīkoti ar hidraulisko vai tvaika katapultu lidaparātu (parasti hidroplānu) palaišanai. Tie var būt kā hidroplānu bāzes kuģi, tā arī transporta, preču vai izpētes kuģi, kas spēj nodrošināt lidaparātu transportēšanu un apkopi. Katapultkuģi tika plaši lietoti 20. gadsimta pirmajā pusē. Vēlākos gados, sakarā ar lidaparātu tāldarbības palielināšanos, vajadzība pēc katapultkuģiem izzuda. Kara flotē tiek lietoti citi risinājumi — lidmašīnu bāzes kuģi, lidaparāti ar vertikālo pacelšanos, helikopteri u.c. Atšķirībā no lidmašīnu bāzes kuģiem, kas nodrošina arī lidaparātu nolaišanos uz to klāja, katapultkuģi nodrošina tikai lidaparātu pacelšanos. Nolaižas lidmašīnas uz ūdens un ar krāna palīdzību tiek paceltas uz klāja un novietotas uz katapultas.
Pirmo veiksmīgo katapultēšanos no noenkurota kuģa veica amerikāņu aviators Teodors Elisons 1912. gadā. Pirmā katapultēšanās no kuģa gaitā tika veikta 1915. gadā. 1920. gados katapultas tika izmantotas uz kompānijas Norddeutscher Lloyd kuģiem Europa un Bremen lai nodrošinātu pasta piegādes transatlantiskajās līnijās. 1920. un 1930. gados hidroplānus un katapultas to palaišanai plaši izmantoja vairāku valstu kara flotes izlūkošanai. Hidroplānus apvidus apsekošanai izmantoja arī pirmskara (Jalmars Rīsers-Larsens) un pirmajās pēckara antarktiskajās ekspedīcijās (Operācija “Highjump”). Otrā pasaules kara gados katapultkuģus izmantoja Japānas armija kamikadzu lidaparātu palaišanai.
Piejūra
Piejūra ir īpaši aizsargājama dabas teritorija (dabas parks) Pierīgā. Izvietojusies gar Rīgas līča krastu Rīgas ziemeļos, Ādažu novadā un Saulkrastu novadā. Aizsargājamā teritorija izveidota 1962. gadā.
Piejūras dabas parkā sastopami reti piejūras biotopi (embrionālās kāpas, priekškāpas, mežainās jūrmalas kāpas un veci boreālie meži), mezotrofi ezeri ar oligotrofu līdz mezotrofu augu sabiedrībām minerālvielām nabadzīgās ūdenstilpēs un to krastmalās. Vakarbuļļos sastopami piejūras zālāji ar zemeņu āboliņu, jūrmalas pienzāli, purva pieneni, jūrmalas armēriju u.c.
Vēsture
Augu valsts pētījumi Buļļos uzsākti jau 18. gadsimta beigās. 1894. gadā botāniķis Kupfers dokumentēja jūrmalas armērijas atradni Buļļu salā. Buļļugala piekrastes teritorija bija un ir nozīmīga caurceļojošo bridējputnu un ūdensputnu atpūtas vieta.
Lai saglabātu kāpu mežus, priekškāpas un pludmali, 1962. gadā no Vecāķiem līdz Gaujas grīvai izveidoja dabas parku "Piejūra". 1993. gadā izveidoja Daugavgrīvas un Vakarbuļļu liegumus.
Garrinša
Manuels Fransisku duš Santušs (pt-BR; dzimis, miris ), pazīstams ar iesauku Garrinša (Garrincha — 'putniņš'), bija brazīliešu futbolists.
Lielāko karjeras daļu pārstāvēja Riodežaneiro "Botafogo" klubu, kā sastāvā spēlēja laikā no 1953. līdz 1965. gadam, šajā laikā Campeonato Carioca līgā aizvadot 236 spēles, kurā guvis 85 vārtus.
Brazīlijas izlases sastāvā izcīnījis uzvaru divos FIFA Pasaules kausa izcīņas finālturnīros pēc kārtas (1958, 1962), vēl viņš spēlēja 1966. gada FIFA Pasaules kausā.
Garrincha nozīmē ‘paceplītis’.
Mohammads ibn Zakarija ar Rāzī
Abū Bakrs Mohammads ibn Zakarija ar Rāzī (fa; dzimis, miris ), latinizētā vārda forma — Razess, bija persiešu polimāts, ārsts, alķīmiķis, filozofs. Nozīmīga persona medicīnas vēsturē.
Sniedzis nozīmīgu ieguldījumu vairākās jomās, ir vairāk nekā 200 manuskriptu autors. Daudz sasniedzis medicīnā ar saviem novērojumiem un atklājumiem. Viens no pirmajiem eksperimentālās medicīnas atbalstītājiem. Bijis vairāku slimnīcu galvenais ārsts. Arī mācījis medicīnu studentiem.
Eiropā ar Rāzī darbi tulkoti latīņu valodā no 10. līdz 13. gadsimtam. Vairāki darbi kļuvuši par mācību literatūru rietumu pasaules universitātēs.
Rastra grafika
Datorgrafika, rastra grafikas attēlu datu struktūra ir izkārtota punktmatricās, kuras attēlo pikseļus taisnstūra veida režģī vai krāsu punktos, kuri pēc tam ir redzami monitorā, uz papīra vai citos attēlošanas veidos. Rastra attēli tiek uzglabāti kā attēlu faili ar dažādiem failu paplašinājumiem un formātiem.
Attēlu uzglabāšana
Lielākā daļa datorattēlu tiek uzglabāta rastra grafikas formātā vai citos formātos, kas izmanto attēlu kompresiju jeb saspiešanu. Vispasaules tīmeklī izplatītākie no šiem formātiem ir GIF, JPEG un PNG.
Ģeogrāfiskās informācijas sistēmas
Ģeogrāfiskās informācijas sistēmas (ĢIS) bieži izmanto rastra attēlus, lai iekodētu ģeografiskos datus pie pikseļu vērtībām, kā arī pie pikseļu atrašanās vietām.
Kompresija
Augstas izšķirtspējas rastra režģi satur lielu skaitu pikseļu un tādējādi patērē daudz datora atmiņas. Saistībā ar to ir radītas dažādas pieejas datu apjoma kompresijai jeb saspiešanai mazākos failos. Visizplatītākā stratēģija ir automātiski meklēt tendences pikseļu vērtībās un pēc tam saglabāt parametrizētu modeļa formu nevis sākotnējos datus. Parastie rastra kompresijas algoritmi ietver izpildes garuma kodēšanu RLE, ko izmanto JPEG formātam, LZ, ko izmanto PNG un ZIP formātiem, LZW, kas tiek izmantots GIF formātam. Izpildes garuma kodējums datu masīvā meklē atkārtotas vērtības un aizstāj tās ar pārveidotu vērtību un rādīšanas reižu skaitu. Tādējādi, piemēram, šāds rastrs datu atmiņā tiks attēlots kā:
Šis paņēmiens ir efektīvs, ja tiek pielietots attēliem, kuros ir lieli identisku vērtību apgabali, piemēram, līniju zīmējumos. Fotoattēliem, kuros individuāli pikseļi parasti nedaudz atšķiras no blakus esošajiem pikseļiem, RLE datne aizņemtu līdz pat divreiz vairāk vietas nekā pirms kompresijas.
Rastra-vektora konversija
Vektorgrafikas attēlus var rasterizēt jeb pārveidot pikseļos un rastra grafikas attēlus ir iespējams vektorizēt, pārveidojot sākotnējo attēlu vektorgrafikā, izmantojot atbilstošu programmatūru. Abos gadījumos daļa informācijas tiek zaudēta, lai gan noteiktas vektorizācijas darbības var atjaunot svarīgu informāciju, piemēram, optiskās rakstzīmju atpazīšanas gadījumā.
Izšķirtspēja
Rastra grafikas attēli ir atkarīgi no izšķirtspējas. Tas nozīmē, ka šos attēlus nevar bezgalīgi palielināt, nezaudējot to kvalitāti. Šī īpašība ir kontrasts vektorgrafikai, kurā palielinot kvalitāte nezūd. Rastra grafikas attēllus visbiežāk pielieto fotogrāfijas jomā, bet vektorgrafika ir izplatītāka grafiskas dizaina specialitātēs. Modernie datoru monitori spēj attēlot 72 līdz 130 pikseļus uz collu (PPI), un daži modernie patērētājprinteri spēj izšķirt 2400 punktus uz collu (DPI) vai pat vairāk.
Rastra attēlu redaktori
Programmas, kas ir veidotas darbam ar rastra grafikas attēliem, kā Painter, Photoshop, Paint.NET, MS Paint un GIMP, rediģē pikseļus, savukārt vektorgrafikas attēlu redaktori, kā Xfig, CorelDRAW, Adobe Illustrator un Inkscape, rediģē līnijas un ģeometriskas figūras. Rastra grafikas attēlu redaktoros ir iespējams veikt attēla manipulāciju, manipulējot attēla katru individuālo pikseli. Daudzi no šiem attēlu redaktoriem izmanto RGB krāsu modeli, bet citos iespējams izmantot arī tādus krāsu modeļus, kā CMYK krāsas modeli, ko visbiežāk izmanto printeri 4 krāsu procesa drukāšanas vajadzībām.
Glasjarunjona
Glasjarunjona (es) ir Čīles vasaras polārstacija Antarktīdā. Izvietojusies uz Jūniona glečera Elsvērta kalnu dienviddaļā pie 2010. gadā ASV kompānijas Antarctic Logistics & Expeditions LLC izbūvētā lidlauka un Jūnionglečeras privātās vasaras polārstacijas. Staciju 2014. gada 4. janvārī svinīgi atklāja valsts prezidents Sevastjans Pinjera Ečenjike. Staciju kopīgi uztur Čīles Antarktikas institūts, Gaisa spēki, Kara flote un armija.
Latvijas Jaunsaimnieku un sīkgruntnieku partija
Latvijas Jaunsaimnieku un sīkgruntnieku partija bija politiskā partija Latvijā. Tā tika dibināta 1924. gadā un likvidēta 1934. gadā, līdz ar valsts apvērsumu, pēc kura tika likvidētas visas Latvijas politiskās partijas. Partijas vienīgais vadītājs bija Ādolfs Bļodnieks. Partija vairākkārt bija valdošajā koalīcijā, vienubrīd (no 1933. līdz 1934. gadam) partijas pārstāvis — Bļodnieks — vadīja Ministru kabinetu.
Teodors Spuriņš
Teodors Spuriņš (dzimis, miris ) bija sabiedriskais darbinieks un pedagogs.
Biogrāfija
Dzimis Kuldīgas apriņķa Vilgāles pagasta skolā. Mācījies Cīravas pagasta skolā. Kandavas augstākajā tautskolā ieguvis skolotāja grādu. Pirmā pasaules kara laikā uzturējās Krievijā, 1918. gadā atgriezies Latvijā. No 1923. gada strādājis par skolotāju Ogres sešu klašu pamatskolā. Darbojās Ogres Kultūras biedrībā kā kora diriģents. 1924. gadā ierosinājis organizēt pirmos Ogres novada dziesmu svētkus, kuros piedalījās 12 kori un 600 dziedātāji. Kopš 1928. gadā bija Brāļu kapu komitejas Ogres Brāļu kapu nodaļas vadītājs. 1928. gadā uz Kultūras fonda domes dāvinājuma pamata izveidoja pilsētas bibliotēku ar 1500 sējumu lielu fondu, kuru arī pats vadīja.
Utrojas pagasts
Utrojas pagasts (, Rītupes pagasts) ir pašvaldība Pleskavas apgabala Pitalovas rajonā. Pagasts izveidots 2010. gadā, apvienojot Pitalovas un Žogovas pagastus. 2015. gadā Utrojas pagastam pievienoja Tulinas pagastu un pagasta centru pārvietoja uz Belorusskijas (Белорусский) ciematu.
Vēsture
Līdz 1944. gada 23. augustam tagadējā Utrojas pagasta teritorija atradās Abrenes apriņķa austrumu daļā kā Purvmalas pagasts, daļēji Augšpils pagasts. 2010. gadā Utrojas pagastā ietilpa 39 ciemi, līdz 2015. gadam pagasta centrs atradās Stehnos, netālu no Pīrāgu stacijas.
Samsoni-Himmelšernas
Samsoni-Himmelšernas ir sena vācbaltiešu dzimta, kas bija ieceļojusi Livonijā 16. gadsimtā un 1752. gadā ierakstīta Vidzemes bruņniecības matrikulā, 1809. gadā Igaunijas, bet 1840. gadā Sāmsalas un Kurzemes bruņniecības matrikulā. Vēlāk dzimta izplatījās arī Krievijā, ASV un Francijā.
Vēsture
Dzimtas aizsācējs bija Nīderlandes virsnieks Nīmans Samsons (Naeman Samson), kurš pēc Nīderlandes Neatkarības kara sākuma bija spiests pamest dzimteni un 1568. gadā kļuva Rīgas brīvpilsētas sardzes kapteini. Viņa dēls Hermanis Samsons Polijas-Zviedrijas kara laikā 1616. gadā kļuva par Pētera baznīcas luterāņu virsmācītāju. 1621. gadā Samsons teica apsveikšanas sprediķi Zviedrijas karalim Gustavam II Ādolfam, kurš 1622. gadā Hermani Samsonu iecēla par Vidzemes superintendentu. 1631. gadā viņš kļuva par jaundibinātās Rīgas Akadēmiskās ģimnāzijas rektoru un teoloģijas profesoru. Bet 1633. gadā pēc Virskonsistorijas nodibināšanas kļuva par tās viceprezidentu. Hermaņa Samsona darbība bija pienācīgi novērtēta un 1640. gadā viņš tika iecelts dižciltīgo kārtā ar vārdu Samsons no Himmelšernas.
Pēc Vidzemes pievienošanas Krievijas impērijai daudzi Samsonu dzimtas locekļi kļuva par ierēdņiem un muižniekiem. No 1819. gada dzimtai piederīgie lietoja uzvārdu Samson von Himmelstjerna. No zināmākajiem dzimtas pārstāvjiem minami jurists, tiesību zinātnieks, tulkotājs, dzejnieks, Vidzemes landrāts, Baltijas vietējo likumu izstrādātājs Reinholds Samsons fon Himmelšerna (1778-1858), ģenerālleitnants Klaudijs Samsons fon Himmelšerna (1800-1881), Tērbatas universitātes rektors Hermanis Samsons fon Himmelšerna (1809-1868), Baltiešu konstitucionālās partijas priekšsēdētājs, Baltvācu Nacionālās komitejas (Baltisch-Deutsches Nationalausschuss) priešsēdētājs Frīdrihs Samsons fon Himmelšerna (Friedrich Samson von Himmelstjerna, 1872–1958), Latvijas brīvības cīņu dalībnieks, LKo kavalieris Felikss Samsons fon Himmelšerna (1885-1967).
Latvijas teritorijā dzimtas valdījumā bija Vestienas muiža (Festen) u.c. muižas.
Inta Gorodecka
Inta Gorodecka (dzimusi 1957. gada 28. jūlijā, mirusi 2023. gada 5. maijā) bija latviešu televīzijas režisore.
Pabeigusi Kultūras darbinieku tehnikumu un Ļeņingradas Teātra, mūzikas un kinematogrāfijas institūtu.
Iestudējusi Ž. Anuī "Pasažieris bez bagāžas", A. Kamī "Pārpratums", Eshila "Prometejs", Ž. P. Sartra "Aiz durvīm", B. Sleida "Nākamgad šai pašā laikā".
Saņēmusi "Zelta Viļņa 2008" balvu kā "Gada režisore".
Režijas darbi televīzijā
Seriāli:
Daudzsēriju filmas:
Balodiņu ezers
Balodiņu ezers ir ezers Valkas novada Ērģemes pagasta austrumos.
Noteka pa grāvi uz Pedeli. Ezers ietilpst Ziemeļvidzemes biosfēras rezervāta teritorijā.
4391 Balodis
4391 Balodis ir neliels galvenās asteroīdu joslas asteroīds, kuru 1977. gadā atklāja Nikolajs Černihs Krimas Astrofizikas observatorijā Ukrainā. Tas ir nosaukts LU Ģeodēzijas un ģeoinformātikas institūta direktora Jāņa Baloža vārdā.
Lānss Strols
Lānss Strols (en; dzimis Monreālā) ir Kanādas autosportists, 2022. gada sezonā piedalās Formula 1 sacensībās, pārstāvot Aston Martin komandu.
F1 sacensībās debitēja. gada sezonā Williams komandas sastāvā, kļūstot par pirmo kanādiešu sacīkšu braucēju, kurš piedalās Pirmās formulas autosacīkstēs kopš Žaka Vilnēva profesionālas karjeras beigām.
Ģimene un privātā dzīve
Lānss Strols ir kanādiešu modes industrijas zvaigznes un miljardiera Lorensa Strola (Lawrence Stroll) dēls.
Karjera
2015. un 2016. gadā Lānss Strols piedalījās Eiropas Formula 3 čempionātā (European Formula 3 Championship), kur 2016. gada sezonā kļuva par pārliecinošu čempionu. Paralēli tam Lānss Strols ir pazīstams arī kā 2014. gada Itālijas Formula 4 čempionāta (Italian Formula 4 Championship) uzvarētājs, kā arī 2015. gada Jaunzēlandes Toyota Racing sēriju (Toyota Racing Series) čempions.
2016. gada novembrī tika oficiāli paziņots, ka Lānss Strols uz 2017. gada sezonu ir noslēdzis līgumu ar Williams komandu, kur pirms gaidāmās sezonas kanādiešu autosportistam tika dota iespēja veikt vairākus privātus testus tādās sacīkšu trasēs kā Silverstonā, Moncā, Špīlbergā, Budapeštā, Barselonā un Abū Dabī. Tāpat savas relatīvās jaunības dēļ tiek paredzēts, ka Lānss Strols kļūs par visu laiku otro jaunāko sacīkšu debitantu Pirmās formulas vēsturē.
Savās pirmajās trīs sacensībās pirmajā formulā nefinišēja. Pirmoreiz finišu sasniedza 2017. gada Krievijas Grand Prix, ieņemot 11. vietu. 2017. gada Azerbaidžānas Grand Prix izcīnīja trešo vietu un pirmo reizi kāpa uz goda pjedestāla. Būdams 18 gadus un 239 dienas vecs, viņš kļuva par jaunāko F1 pilotu, kurš izcīnījis pjedestālu savā debijas sezonā un otru jaunāko kopumā pēc Maksa Verstapena, kurš to paveica būdams 12 dienas jaunāks. Savā pirmajā sezonā ieņēma 12. vietu kopvērtējumā, sakrājot 40 punktus. 2018. gada sezona nebija tik sekmīga, tajā ieguva tikai 6 punktus un ieņēma 18. vietu.
Pirms 2019. gada sezonas noslēdza līgumu ar Racing Point komandu, kļūstot par Serhio Peresa komandas biedru. 2020. gada sezonā divreiz kāpa uz goda pjedestāla, izcīnot 3. vietas Itālijas un Sahiras Grand Prix. Sezonu noslēdza 11. vietā kopvērtējumā.
Pēc 2020. gada sezonas Racing Point, veicot zīmola maiņu, tika reorganizēta par Aston Martin, Strols turpināja startēt arī jaunajā komandā. 2021. gada sezonā ar 34 punktiem ieņēma 13. vietu.
Formula 1 rezultāti
- Nefinišēja, bet ieskaitīts klasifikācijā, jo paveica vismaz 90% no distances
‡ - Iegūta puse no punktiem, jo netika veikti 75% sacīkstes.
Pustinki
Pustinki ir ciems Vērēmu pagastā, Rēzeknes novadā. Atrodas 244 km attālumā no Rīgas.
Ciema apkārtnē atrodas koktēlnieka Antona Rancāna un gleznotājas Gundegas Rancānes darbnīca, Iugulovs , vidusskola.
Roberto Bolanjo
Roberto Bolanjo Avaloss (es, dzimis, miris ) bija čīliešu rakstnieks, rakstījis romānus, īsos stāstus un dzeju.
Bolanjo pazīstamākie darbi ir romāni "Mežonīgie detektīvi" (Los detectives salvajes, 1998) un "2666" (2666, 2004), kas tika izdota vienu gadu pēc viņa nāves.
The New York Times Bolanjo nodēvēja par "nozīmīgāko savas paaudzes Latīņamerikas literāro balsi". Gan rakstnieku, gan literatūras kritiķu vērtējumā Bolanjo ir viens no 20. gadsimta izcilākajiem Latīņamerikas autoriem, salīdzinot viņu ar Horhi Luisu Borhesu un Hulio Kortasaru.
Florians Grilličs
Florians Grilličs (de, dzimis ) ir austriešu futbolists, spēlē pussarga pozīcijā, Austrijas futbola izlases dalībnieks. Kopš 2022. gada Grilličs pārstāv Nīderlandes Eredivisie komandu Amsterdamas "Ajax". Iepriekš Grilličs ir spēlējis Brēmenes "Werder" un 1899 Hoffenheim.
Vārpainā kļava
Vārpainā kļava ir ziepjkoku dzimtas suga.
Valansjēna
Valansjēna (fr, ) ir komūna un pilsēta Francijas ziemeļos, Odefransā. 2017. gadā komūnā dzīvoja 43,3 tūkstoši iedzīvotāju. Pilsēta atrodas Esko upes krastos, netālu no Francijas un Beļģijas robežas.
Tesmenis
Tesmenis ir orgāns, kas piemīt atgremotāju, piemēram, govju, kazu, aitu, mātītēm. Tas izpaužas kā vienota masa, kas karājas zem dzīvnieka un to veido piena dziedzeru pāri. Tas ir ekvivalents primātu krūtīm.
Ostindija
Ostindija (no nl — 'Austrumindija') jeb Austrumu Indijas (en, fr) ir vēsturisks dienvidu un dienvidaustrumu Āzijas zemju apzīmējums. Nosaukums ir pretējs Vestindijai — Rietumu Indijai, ar ko sākotnējās ģeogrāfiskās kļūdas dēļ apzīmēja Ziemeļamerikas Karību jūras un Atlantijas okeāna rietumu malas salas.
Šaurākā nozīmē "Indijas" un "Austrumindijas" var izmantot, lai atsauktos uz Dienvidaustrumu Āzijas salām, īpaši uz Indonēzijas un Filipīnu arhipelāgiem. Nosaukums "Indijas" tiek izmantots arī, lai apzīmētu Āzijas daļas, kas ietilpst Indijas kultūras sfērā, vai arī tikai bijušās Nīderlandes kolonijas Indonēzijas galvenās salas. Senāk ar jēdzienu "Indijas" apzīmēja kopā Ostindiju un Vestindiju.
Spānijas impērijas teritorijas Āzijā bija pazīstamas kā Spānijas Austrumu Indijas kopš 16. gadsimta. Apmēram 300 gadus Nīderlandes okupētās kolonijas šajā apgabalā bija pazīstamas kā Nīderlandes Austrumindijas pirms Indonēzijas neatkarības iegūšanas. Austrumindijas plašā nozīmē var ietvert arī bijušo Francijas Indoķīnu, bijušās Lielbritānijas teritorijas Bruneju un Singapūru un bijušo Portugāles Timoru. Tajā tomēr neietver bijušo Nīderlandes Jaungvineju, kas ģeogrāfiski tiek uzskatīta par Melanēzijas daļu.
Ostindijas iedzīvotājus gandrīz nekad nesauc par ostindiešiem, nošķirot tos gan no Karību jūras reģiona (ko mēdz dēvēt arī par Vestindiju un Rietumu Indijām) iedzīvotājiem, gan no Amerikas pamatiedzīvotājiem — indiāņiem. Koloniālajos laikos viņi bija tikai "vietējie iedzīvotāji". Turklāt Ostindijas tautas ietver ļoti plašu kultūru daudzveidību, un iedzīvotāji neuzskata sevi par piederīgu vienai etniskai grupai. Islāms, kristietība, budisms un hinduisms ir populārākās reliģijas visā reģionā, savukārt sikhisms, džainisms, tautas reliģijas ir ievērojamas atsevišķos reģionos. Arī galvenās valodas šajā apgabalā pārstāv ļoti dažādas valodu grupas.
Ostndijas reģionus dažreiz iedala pēc koloniālās impērijas, kurai tie kādreiz piederēja, tāpēc Lielbritānijas Ostindija pamatā attiecas uz Malaiziju un Indijas subkontinentu, Nīderlandes Ostindija apzīmē Indonēziju, bet Spānijas Ostindija pirmām kārtām bija Filipīnas.
Vēsturiski arī Abesīnijas (mūsdienu Etiopijas) karalis tika identificēts ar “Indijas svēto priesteri Jāni”, jo tika uzskatīts, ka šī pasaules daļa ir viena no “Trīs Indijām”.
Vēsture
Eiropas lielvalstis šo reģionus sāka pētīt Lielo ģeogrāfisko atklājumu laikmetā 15. gadsimta beigās un 16. gadsimta, pirmos nozīmīgos atklājumus veica Portugāles jūrnieki. Portugāļi visu reģionu, ko viņi atklāja, sauca par Indiju, pieņemdami, ka ir apliekuši visu zemeslodi un no abām pusēm sasnieguši vienu un to pašu reģionu. Galu galā izrādījās, ka Amerikas Indijai nav nekā ģeogrāfiski kopīga ar Āzijas Indiju, un jaunie reģioni tika sadalīti divās Indijās: Ostindijā jeb Austrumu Indijās, ko sauca arī par “Vecajām Indijām” vai “Lielajām Indijām” Āzijā, un Vestindijā jeb Rietumu Indijās, ko sauc arī par “Jaunajām Indijām” vai “Mazajām Indijām” Amerikā.
Šie reģioni kļuva par īpaši nozīmīgi tirdzniecības preču, jo īpaši kokvilnas, indigo un garšvielu avotiem pēc Eiropas lielo tirdzniecības uzņēmumu nodibināšanas. Lielākie no tiem bija Britu Austrumindijas kompānija un Nīderlandes Austrumindijas kompānija 17. gadsimtā savas kompānijas nodibināja arī Francija, Portugāle, Spānija, Zviedrija un Dānija. Ļoti ienesīga bija garšvielu tirdzniecība, jo tās ne tikai piešķīra ēdienam papildus garšu, bet arī maskēja tā trūkumus.
Joans Hrizostoms
Svētais Joans Hrizostoms, arī Jānis Zeltamute, (el}; dzimis ap 349. gadu, miris ) bija baznīcas tēvs, Konstantinopoles arhibīskaps, Dievišķās liturģijas autors. Saukts par Zeltamuti savas daiļrunības dēļ, pazīstams kā homīliju autors. Homīlijā Kata Ioudaiōn (Pret jūdiem) vērsies pret jūdaisma un jūdaisma tradīciju piekritējiem.
Dzimis Antiohijā valsts darbinieka ģimenē. Ieguva labu izglītību. Ap 375. gadu kļuva par tuksneša mūku - askētu, tomēr, veselības stāvoklim pasliktinoties, atgriezās Antiohijā, kur 381. gadā kļuva par diakonu, bet 386. gadā - par priesteri. No 386. līdz 397. gadam kļuva populārs uzstājoties ar runām Antiohijas katedrālē.
397. gadā tika iecelts par Konstantinopoles arhibīskapu. Konstantinopolē Joans uzstājās pret laicīgās varas greznību, tomēr sastapās ar ievērojamu pretestību, 403. gadā notika Koncils zem ozola, kurā Hrizostoma mācības tika nosodītas, bet pats viņš atcelts no amata. Kaut arī baudīja Romas pāvesta Inocenta I atbalstu, vēlāk tika izsūtīts uz Armēniju. Tā kā Hrizostoms vēl aizvien baudīja popularitāti Konstantinoplē, 406. gadā tika dota pavēle par Joana pārvietošanu uz Picundu (mūsdienu Abhāzijā). Miris pa ceļam uz izsūtījumu.
Kuldīgas pilsētas laukums
Kuldīgas pilsētas laukums atklāts 1937. gada 26. septembrī kā Kuldīgas Jaunais tirgus laukums. Tā kopplatība ir 5610 m2 un tur bija paredzēta vieta 500 pajūgiem. Laukuma būve izmaksājusi 113 000 latus. Modernās kanalizācijas garums sasniedz 600 metru. Jaunā tirgus laukuma būvniecībā izmantota akmeņu drupinātāja mašīna, lielais veltnis un betona jaucamā mašīna. Būvējot Pilsētas laukumu, esot norakts arī liels kalns pie tagadējās Piltenes ielas.
Pirms Jaunā tirgus laukuma izbūves galvenā tirgus vieta bijusi pie rātsnama, malkas tirgus - 15. maija un Ventspils ielā, siena tirgus - Baznīcas ielā.
Apbūve
Vairākkārt aktualizēta ideja par Pilsētas laukuma apbūvi un labiekārtošanu, bet līdz šim tās nav īstenotas.
Ārējās saites
Kuldīgas Galvenās bibliotēkas datubāze "Kuldīga: Vēsture. Notikumi. Cilvēki" sadaļa "Laukumi"apakšsadaļa "Pilsētas laukums"
Odumova (Baltinavas pagasts)
Odumova ir ciems Balvu novada Baltinavas pagastā. Atrodas pagasta centrālajā daļā 2 km uz rietumiem no pagasta centra Baltinavas un 258 km no Rīgas.
Piestiņa
Piestiņa ir Ziemeļsusējas kreisā krasta pieteka Jēkabpils novadā.
Lielais kanāls (Monē)
Le Grand Canal ir franču impresionisma gleznotāja Kloda Monē eļļas krāsas glezna. ŠĪ glezna ir daļa no gleznu sērijas, ko Monē radīja 1908. gadā. Gleznu sērija en plein air ir klasiski skati uz Lielo kanālu, mēģinājums tvert vienmēr mainīgo Venēcijas ainavu, kāda tā redzama no Palazzo Barbaro ēkas, kur viņš uzturējās sava ceļojuma laikā. Tā tapa periodā, ko mākslas vēsturnieki uzskata par viņa karjeras virsotni. Viena no šīs sērijas gleznām par Venēcijas ūdensceļu ainavām 2015. gadā Sotheby's izsolē tika pārdota par vairāk nekā 35 miljoniem dolāru. Sotheby's šo gleznu nosauca par "vienu no atzītākajām Venēcijas gleznām". Iepriekš tā atradās ievērojama mākslas kolekcionāra, Ņūorleānas cukura magnāta Hanta Hendersona privātkolekcijā.
Piestiņa
Piestiņas baseins atrodas Sēlijas paugurvaļņa austrumu pusē, kurā ir daudz purvu un purvainu mežu. Sākas no strauta Vārnavas dienvidos Viesītes pagastā un, uzņemot ūdeņus no Vārnavas purva, izveidojas par upi. No purva plūst austrumu virzienā, uzņemot ziemeļu pusē atrodošā Lielā Ļevāna purva, dienvidu puses Švēriņu purva ūdeņus un šķērso Salas pagastu Salas novadā, turpinot tecēt austrumu virzienā un uzņemot ziemeļu pusē atrodošā Žēvaldu purva ūdeņus. Tad pagriežas ziemeļaustrumu virzienā un plūst līdz tajā ietek Melnupīte un turpina tecēt austrumu virzienā, uzņemot Gargrodes purva ūdeņus ziemeļos un strauta, kas iztek no Biržu karjera dienvidos. Turpina plūst uz ziemeļaustrumiem, uzņemot Vēžu purva ūdeņus dienvidos un pie Ošāniem ietek Ziemeļsusējā.
Odumova (Baltinavas pagasts)
Ciems izveidojies abpus vecajam Baltinavas-Tilžas ceļam. Šobrīd šo ceļu caur Odumovas ciemu neizmanto, jo padomju laikā tika izveidots taisnāks ceļa posms caur Kašu ciemu (V460). Daļa no ciema izveidojusies uz bijušās Baltinavas muižas zemes pēc 1920. gada agrārās reformas Latvijā.
Lielais kanāls (Monē)
Vēsture
Glezna tapa Monē ceļojuma laikā uz Venēciju 1908. gada rudenī, kad mākslinieks atbildēja amerikāņu sievietes Mērijas Jangas Hanteres uzaicinājumam apmeklēt viņu Palazzo Barbaro, Venēcijā. Monē tobrīd bija 68 gadus vecs. Hantere bija Monē sievas Alises draudzene, kura uzaicināja pāri apmeklēt viņu Venēcijā, kur viņa nomāja šo palazzo. Sākotnēji Monē nebija īpaši dedzīgs, bet tomēr piekrita ceļojumam. Monē un sieva ieradās Itālijā 1. oktobrī.
Een beetje
Een beetje (saīsinājumā — 'n Beetje) ir dziesma, kas uzvarēja 1959. gada Eirovīzijas dziesmu konkursā Kannās, Francijā, kuras autori ir Diks Šalīss un Villijs van Hermets, kurš bija vārdu autors arī 1957. gada konkursa uzvarētājdziesmai Net als toen. To izpildīja Nīderlandes dziedātāja Tedija Sholtena, pārstāvot Nīderlandi. Een beetje konkursā ieguva 21 punktu.
Piestiņa
Upes gultne ir regulēta, tā ir 15 km gara, gada notece 0,023 km³, kritums 15 metri jeb 1 metrs kilometrā. Lielākā pieteka ir Melnupīte (8 km, kreisā). Lielākās apdzīvotās vietas krastos ir Vārnava un Ošāni.
Odumova (Baltinavas pagasts)
Ciemā ietilpst četras viensētas ar aptuveni 15 iedzīvotājiem. Pirmās Latvijas brīvvalsts laikā ciema teritorijā atradās 7 viensētas. Ciema nosaukums cēlies no latgaliešu vārda "Odums", kas viduslatviešu dialektā nozīmē "Ādams". Visticamāk, ciema nosaukums saistāms ar vienu no ciema pirmiedzīvotājiem vārdā "Ādams". No Odumovas ciema cēlusies teicēja Ede Kaša, kuras dziedāto dziesmu "Ļaudaviņe" un "Odumovas polka" pierakstīja un izpilda latviešu folkloras kopa "Grodi".
Ciematā atrodas divas zemnieku saimniecības — ZS "Zirdziņi" un ZS "Jaunā Odumova".
Lielais kanāls (Monē)
Glezna
Gleznā attēlots skats no Palazzo Barbaro. Monē sērija ieviesa jaunu piegājienu tēmai, ko iepriekš pirms viņa bija gleznojuši daudzi atzīti gleznotāji. Sērija ir pētījums par gaismu virs senās pilsētas. Gleznotājs fiksēja sajūtas saskaņā ar to, kā mainījās motīva izskats, mainoties gaismai ūdenī un tā apkārtnē. Gleznotājs izmantoja pietauvošanās stabus, lai radītu pretbalansu ēkām fonā, ieskaitot baroka baznīcai — Santa Maria della Salute. Monē vairāk bija aizņemts ar gaismas ūdens spēles un saules staru atspulgu fiksēšanu kā labi zināmo Venēcijas ēku panorāmas attēlošanu, lai arī viņš bija izteicies, ka pilsēta ir ārkārtīgi skaista.
Een beetje
Dziesma, salīdzinājumā ar iepriekšējiem konkursa uzvarētājiem, ir ar ātrāku tempu, kā arī nedaudz nenopietnāka. Een beetje tiek dziedāta no jaunas sievietes perspektīvas, kad viņas mīļotais jautā, vai viņa ir patiesa un uzticīga, uz ko viņa atbildː "Nedaudz" (Een beetje). Dziesmu Tedija Sholtena papildus konkursa versijai nīderlandiešu valodā bija iedziedājusi arī vācu (Sei ehrlich), angļu (The Moment), franču (Un p'tit peu), itāļu (Un poco) un zviedru (Om våren) valodās.
Mazreģvalks
Mazreģvalks ir Kauliņas upes kreisā krasta pieteka Kuldīgas novada Alsungas pagastā.
Iztece - uz ziemeļiem no Zvirgzdu ezera. Tek ziemeļrietumu virzienā. Caurtek Trušu dīķim un Mazreģu dīķim. Ietek Kauliņas upē kā Alsungas dzirnavezera pieteka Alsungas teritorijā.
Zaļmizas kļava
Zaļmizas kļava ir ziepjkoku dzimtas suga.
Eva Puskarčīkova
Eva Puskarčīkova (cs; dzimusi ) ir čehu bijusī biatloniste.
Karjera
Pasaules kausa sacensībās debitējusi stafetes sacensībās Oberhofā. Piedalījusies divās ziemas olimpiskajās spēlēs. 2014. gadā Sočos sākotnēji ieguva 4. vietu stafetē, bet pēc Krievijas komandas diskvalifikācijas par dopinga pārkāpumiem tika iegūta bronza. 2015. gada ziemas universiādē izcīnījusi 2. vietu masu startā.
Pasaules čempionātā pirmoreiz piedalījās 2015. gadā Kontiolahti. Pirmo reizi vietu uz goda pjedestāla Pasaules kausa posmos individuāli ieguva iedzīšanas sacensībās Pokļukā, ierindojoties 3. vietā pēc Lauras Dālmeieres un Kaisas Mekereinenas. PK posmā Oberhofā izcīnīja 3. vietu distancē ar kopēju startu. Vairākas reizes ieguvusi godalgas PK posmos stafetē.
2020. gada Pasaules čempionātā Antholcā izcīnīja bronzas medaļu jauktajā stafetē kopā ar Markētu Davidovu, Ondržeju Moravecu un Mihalu Krčmāržu.
Pēc 2021.—2022. gada sezonas noslēdza biatlonistes karjeru.
Pustjaki
Pustjaki ir ciems Ņukšu pagastā, Ludzas novadā. Atrodas 275 km attālumā no Rīgas.
Ivars Lisners
Ivars Artūrs Nikolajs Lisners (de, 1909-1967) bija Latvijā dzimis vācu žurnālists un rakstnieks.
Dzīvesgājums
Dzimis 1909. gada 23. aprīlī Līvānos ebreju fabrikanta Roberta Lisnera un viņa sievas Šarlotes, dzimušas Genšas, ģimenē.
Līdz ar Pirmā pasaules kara sākumu viņš kopā ar vecākiem pārcēlās uz Maskavu, 1917. gadā uz Volgas Vācu kolonijām, pēc Krievijas pilsoņu kara uz Vāciju. Studēja valodas, vēsturi, antropoloģiju un tieslietas Greifsvaldes, Berlīnes, Getingenes, Erlangenes, Lionas, Parīzes universitātēs.
1933. gadā iestājās Nacionālsociālistiskajā vācu strādnieku partijā (NSDAP), 1935. gadā publicēja nacistu panākumus slavinošu grāmatu "Skats uz āru" (Blick nach Draußen). 1936. gadā Erlangenes Universitātē aizstāvēja promocijas darbu par ārvalstu tirdzniecības tiesībām un apceļoja ASV un Kanādu, vēlāk Āzijas valstis, publicējot populāras ceļojumu grāmatas.
Bija kara žurnālists japāņu-padomju militārā konflikta laikā 1938. gadā, kā tulks piedalījās pārbēgušā NKVD virsnieka G. Luškova pratināšanā. Otrā pasaules kara laikā I. Lisners kopš 1940. gada darbojās kā Vācijas izlūkdienesta Abvēra aģents Japānā, iesaistot spiegošanā arī Harbinas krievu emigrantus. Neraugoties uz atklātībā nonākušo informāciju par viņa ebrejisko izcelsmi, Ādolfs Hitlers nolēma pielīdzināt viņu vāciskās cilmes personām (Der Führer hat entschieden, dass der Schriftsteller Dr. Ivar Lissner ... deutschblütigen Personen gleichgestellt wird), tomēr viņš tika izslēgts no NSDAP. Līdztekus I. Lisners sadarbojās ar padomju izlūkdienestu Harbinā. 1941. gada oktobrī Japānā tika apcietināts padomju spiegs Rihards Zorge. Japāņu militārās policijas iesāktās izmeklēšanas rezultātā 1943. gada jūnijā apcietināja arī I. Lisneru un vairākus viņa paziņas. 1945. gadā viņš tika atbrīvots no cietuma, līdz 1948. gadam dzīvoja Japānā.
1949. gadā I. Lisners atgriezās VFR, bija ilustrētā žurnāla Kristall galvenais redaktors (1949-1959). Mūža nogalē pievērsās rakstniecībai.
Miris 1967. gada 4. septembrī Chesières sur Ollon pie Montrē.
Sanhuana (Argentīna)
Sanhuana (es) ir pilsēta Argentīnā, Sanhuanas provinces lielākā pilsēta un administratīvais centrs. 2010. gadā pilsētā dzīvoja 109 123 iedzīvotāji, savukārt aglomerācijā 453 000 iedzīvotāji.
Oskars Valdmanis
Krišjānis Ludvigs Oskars Valdmanis ( — ) bija latviešu jurists un politiķis. Bijis Tautas padomes loceklis un Latvijas Satversmes sapulces deputāts, Latvijas Republikāņu partijas pārstāvis.
Biogrāfija
Krišjānis Ludvigs Oskars Valdmanis piedzima (pēc vecā stila — ) Elkšņu pagasta skrīvera Jāņa Valdmaņa un Annas dzimušas Biernans ģimenē. Ieguvis augstāko izglītību, bija zvērināts advokāts. 1920. gadā ievēlēts Latvijas Satversmes sapulcē, pārstāvēja Latvijas Republikāņu partiju. Līdz tam darbojies Tautas padomē.
Trīsziedu kļava
Trīsziedu kļava ir ziepjkoku dzimtas suga.
Oskars Valdmanis
Biogrāfija
1930. gadu sākumā Valdmanis bija viens no laikraksta «Rīga» izdevējiem. Pēc tam, kad laikraksta redakcija mēģināja izspiest naudu, lai nepublicētu kompromitējošu rakstu, apgabaltiesa piesprieda Valdmanim 5 mēnešu cietumsodu. Vēlāk tiesu palāta Valdmaņa sodu saīsināja līdz 4 mēnešiem cietumā, bet Latvijas Senāts Valdmani attaisnoja.
1941. gada jūnijā deportēts uz Krievijas PFSR. Nogādāts Usoļjes labošanas darbu nometnē, kur miris.
Diļupe
Diļupe (arī Diļupīte, Dīļupīte) ir Sedas upes labā krasta pieteka Valkas novadā.
Sākas pie Bozēniem. Līkumojot tek austrumu-dienvidaustrumu virzienā. Ietek Sedā Valmieras novadā. Upi šķērso valsts autoceļš V237 (Ērģeme–Turna–Daksti). Upes krastos nav lielu apdzīvotu vietu.
Aparjode
Aparjode (vīriešu dzimtē Aparjods) ir latviešu cilmes uzvārds. Cilvēki ar šo uzvārdu:
Galda bietes
Galda bietes (Beta vulgaris subsp. vulgaris 'Conditiva' Group), arī dārza bietes un sarkanās bietes, ir dārzeņi, sakņaugi, kurus kultivēšanas rezultātā iegūst no parasto biešu sugas. Uzturā galvenokārt izmanto tās sakni, bet var lietot arī svaigas biešu lapas. Bietes ir daudzu ēdienu sastāvdaļa, piemēram, biešu zupas, boršča, salātu, siļķes kažokā un tā tālāk. Bietes ar ķimenēm un etiķi tiek arī marinētas.
Alfrēds fon Goslers
Alfrēds fon Goslers (, 1867—1946) bija Oberosta Kurzemes pārvaldes apgabala pārvaldes vadītājs Jelgavā, vēlāk Rīgā (1917—1918).
Dzīvesgājums
Dzimis 1867. gada 17. martā Gūravā (tagad Gura Polijas Lejassilēzijas vojevodistē) landrāta Eižena fon Goslera un viņa sievas Elīzes, dzimušas fon Šēnicas, ģimenē. Studēja tieslietas Heidelbergas universitātē, strādāja par Bžegas apriņķa landrātu (1901-1908), pēc tam bija Breslavas vēlēšanu apgabala deputāts Prūsijas parlamentā (Preußisches Abgeordnetenhaus, 1908-1918) un Vācijas impērijas Reihstāgā (1915-1918). Darbojās Johanītu ordenī.
Pirmā pasaules kara laikā iecelts par Kurzemes pārvaldes apgabala pārvaldes vadītāju Jelgavā. 1918. gada augustā viņa vadīto Kurzemes pārvaldes apgabalu paplašināja uz Vidzemi un Igauniju, plānojot Apvienotās Baltijas hercogistes izveidi.
Bārdainā kļava
Bārdainā kļava ir ziepjkoku dzimtas suga.
Alfrēds fon Goslers
Dzīvesgājums
Miris 1946. gada 16. augustā Testorfas muižā Holšteinā.
Las Vegas Strip
Las Vegas Strip ir Lasvegasas bulvāra daļa tā dienvidos Klārkas apgabalā, Nevadā. Starptautiski pazīstama ar lielo kazino skaitu. Viens no populārākajiem tūrisma objektiem gan ASV, gan ārzemju tūristiem.
Strip ir apmēram 6,8 km gara, atrodas Paradaisas un Vinčesteras neinkorporētajā teritorijā (unincorporated town) tieši ārpus Lasvegasas pilsētas dienvidu robežas. Neskatoties uz to, parasti tiek teikts, ka Strip atrodas Lasvegasā. Strip atrodas vairāki no pasaulē lielākajiem kūrortiem, viesnīcām un kazino. No 25 pasaulē lielākajām (pēc istabu skaita) viesnīcām te atrodas 15 viesnīcas ar kopējo istabu skaitu 62 tūkstoši.
Nikolajs Stepanovs
Nikolajs Stepanovs (dzimis, miris ) bija latviešu pedagogs un politiķis, ilggadējs Gulbenes rajona, pilsētas un novada pašvaldības vadītājs. Triju Zvaigžņu V šķiras ordeņa kavalieris.
Dzīvesgājums
Nikolajs Stepanovs dzimis, Aizkraukles rajona Neretas ciemā. Pabeidzis Neretas vidusskolu, 1965. gadā iestājies Mālpils celtniecības sovhoztehnikumā, bet mācības pametis. Pēc tam iestājās Daugavpils Pedagoģiskā institūta Fizikas un matemātikas fakultātē.
1975. gadā sāka strādāt Rēveļu astoņgadīgajā skolā, kur no 1975. līdz 1976. gadam bija skolas direktors. No 1984. gada uzsāka darbu Gulbenes rajona izpildkomitejā, iesākumā kā priekšsēdētāja vietnieks, bet pēc tam kā priekšsēdētājs. 1994. gadā ievēlēts par Gulbenes rajona padomes priekšsēdētāju, bet 1999. gada augustā kļuva par Gulbenes pilsētas domes priekšsēdētāju. 2009. gadā Nikolajs Stepanovs kļuva par Vidzemes plānošanas reģiona priekšsēdētāju.
Pasauļu karš
"Pasauļu karš" (en) ir 1898. gada zinātniskās fantastikas romāns. Tā autors ir Herberts Velss. Grāmata stāsta par karu starp cilvēkiem un marsiešiem un ir rakstīta pirmajā personā. Latvijā to sērijā "Fantastikas pasaulē" publicēja izdevniecība "Zinātne" 1970. gadā. Šajā izdevumā ir iekļauts arī priekšvārds un vēl viens Velsa romāns "Kad guļošais mostas."
Sižets
Romāna sākumā galvenais varonis astronomijas observatorijā Oteršavas ciematā novēro vairākus noslēpumainus sprādzienus uz Marsa virsmas. Tas rada lielu interesi zinātnieku starpā. Vēlāk cilindrisks objekts, ko sākotnēji uzskatīja par meteorītu, nolaižas netālu no ciemata.
Nākamajā rītā bars ziņkārīgu cilvēku, sapulcējušies ap krāteri, atklāj, ka objekts ir mākslīgs. Tas atveras, un tajā esošie citplanētieši viņiem uzbrūk ar "siltuma stariem". Drīz ierodas militārie spēki, bet marsieši pārveido savu kosmosa kapsulu par lielu trijkājainu mašīnu un turpina uzbrukumu.
Nākamajās dienās nolaižas vēl vairāki citplanētiešu kuģi. Galvenais varonis stāsta gaitā bēg no trijkājiem, meklē barību un patvērumu. Vēlāk atklājas, ka iemesls marsiešu uzbrukumam bija tāds, ka uz Marsa lēnām ir sākusi izzust dzīvība, un tādēļ tā iemītnieki ierodas un sāk uzbrukt cilvēkiem. Baktēriju nepanesības dēļ marsieši iet bojā.
Filmas un radiopārraides
Pēc grāmatas motīviem ir uzņemtas vairākas filmas un radīti radio iestudējumi, tai skaitā Stīvena Spīlberga 2005. gada filma "Pasauļu karš". Vēsturē iegājis Orsona Velsa veidotais romāna inscenējums CBS kanālā 1938. gadā, kas bija ieturēts reālistiskas radiopārraides stilā. Daudzi klausītāji informāciju par citplanētiešu uzbrukumu uztvēra kā patiesu, kas izraisīja paniku ASV ziemeļaustrumos. Pārraidi klausījās ap 6 miljoniem cilvēku.
Pustoška (Audriņu pagasts)
Pustoška ir ciems Audriņu pagastā, Rēzeknes novadā. Atrodas 244 km attālumā no Rīgas.
Ciema apkārtnē atrodas Lempu ezers.
Valsts aizsargājamie kultūras pieminekļi Brocēnu novadā
Šajā lapā apkopoti valsts aizsargājamie kultūras pieminekļi Brocēnu novadā.
Jānis Kalniņš (rakstnieks)
Jānis Kalniņš (1922—2000) bija latviešu rakstnieks un literatūrzinātnieks. Valodas un literatūras institūta direktors (1963-1983). Filoloģijas doktors (1992), LZA akadēmiķis (1982).
Dzīvesgājums
Dzimis 1922. gada 4. janvārī Ropažu pagasta Zālītēs zemnieka ģimenē. Mācījās Ropažu pamatskolā, ko beidza 1935. gadā un strādāja lauku darbus Ogresgala pagastā. 1939. gadā pārcēlās uz dzīvi Rīgā, strādāja par atslēdznieka mācekli un strādnieku tramvaju darbnīcās. Pēc J. Raiņa vakara vidusskolas beigšanas 1945. gadā uzsāka neklātienes studijas LVU Filoloģijas fakultātes Latviešu valodas un literatūras nodaļā, kuras beidza 1951. gadā. Viņa pirmā recenzija bija "Luga par padomju jaunatni" laikrakstā "Cīņa" (1950). Bija laikraksta "Cīņa" literārais līdzstrādnieks (1948-1955), Rakstnieku savienības biedrs (1956), Latvijas PSR Zinātņu akadēmijas Valodas un literatūras institūta zinātniskais līdzstrādnieks (1956-1959), filoloģijas zinātņu kandidāta disertācija "Satīras asajā gaismā" par A. Upīša komēdijām (1957), Tekstoloģijas sektora vadītājs (1959-1964), institūta direktors (1963-1983). Uzrakstījis daudz biogrāfisku grāmatu un kinoscenārijus Rīgas Kinostudijas filmām "Mērnieku laiki" (1968), "Nāves ēnā" (1971). Miris 2000. gada 25. janvārī Murjāņos, apbedīts Rīgas Meža kapos.
Vānes draudzes novads
Vānes draudzes novads jeb Vānes ķiršpēle (de) bija administratīva vienība Kurzemes un Zemgales hercogistes Tukuma virspilskunga iecirkņa Talsu pilskunga iecirkņa (Hauptmannschaft Talsen). 19. gadsimta sākumā Vānes draudzes novadu pievienoja Sabiles draudzes novadam.
Tagad bijušā Vānes draudzes novada teritorija pamatā ietilpst Tukuma novada Vānes pagastā un nedaudz Saldus novada Šķēdes pagastā.
Muižas agrākajā Vānes draudzes novadā (1841)
Atsauce:
Amazonas 2
Amazonas 2 ir Spānijas uzņēmuma Hispasat sakaru pavadonis. Tas orbītā tika palaists 2009 gada oktobrī. Pavadonis paredzēts sakaru nodrošināšanai klientiem Brazīlijā, kā arī pārējā Dienvidamerikā un Ziemeļamerikā.
Kosmisko aparātu izgatavoja Eiropas uzņēmums EADS Astrium. Līgums ar to tika noslēgts 2007. gadā. Amazonas 2 būvēts uz platformas Eurostar-3000 bāzes. Tam ir 10 C joslas, 54 Ku joslas raidītāji. Izmēri saliktā stāvoklī: 6,7 × 2,9 × 3,5 m.
Amazonas 2 tika palaists ar nesējraķeti Ariane 5ECA no Gviānas kosmiskā centra kopā ar sakaru pavadoni COMSATBw-1. No dzinējbloka pirmais atdalījās (27 min 6 s pēc starta) Amazonas 2.
Ģeostacionāro orbītu 5. oktobrī tas sasniedza ar saviem dzinējiem. Darba režīmā pavadoni izvietoja punktā 61° R, kur tas atradās kopā ar Amazonas 1.
Ērgļupīte
Ērgļupīte ir Sedas upes labā krasta pieteka Valkas novadā.
Iztek no Rūķa ezera. Tek dienvidrietumu virzienā. Ietek Sedā augšpus Dakstiem. Upi nešķērso valsts autoceļi, tās krastos nav lielu apdzīvotu vietu.
Timo Horns
Vācijas futbola izlases sastāvā Horns ir spēlējis 2016. gada vasaras olimpiskajās spēlēs.
Sasniegumi
1.FC Köln
Kaspars Zvīgulis
Kaspars Zvīgulis (dzimis ) ir latviešu aktieris.
2003. gadā absolvējis Latvijas Kultūras akadēmiju.
Mārgava
Mārgava (arī Margava, Margova, Mergava) ir Užavas labā krasta pieteka Kuldīgas novada Alsungas pagastā.
Iztece - no Dēlenes ezera. Tek rietumu-ziemeļrietumu virzienā. Caurtek Kapteiņu dīķim, Poparāju dīķim. Ietek Užavā uz dienvidrietumiem no Dienvidstacijas. Mārgavu šķērso valsts autoceļi (pa straumi lejup) - V1289 (Ķikuri–Alsunga), V1263 (Adze–Alsunga) un V1262 (Pievedceļš Stirnas stacijai).
Andrejs Skuja
Andrejs Skuja (1866-1950) bija latviešu ārsts internists, Latvijas Universitātes Medicīnas fakultātes privātdocents. Tērbatas Universitātes latviešu studentu literāri zinātniskās studentu biedrības „Pīpkalonija” dibinātājs.
Dzīvesgājums
Dzimis 1866. gada 19. novembrī (1. decembrī) Ērģemes pagasta Kalnsteltēs zemnieka Pētera Skujas un viņa sievas Lienes ģimenē. Mācījās Ērģemes pagastskolā, Valkas apriņķa skolā un Pērnavas ģimnāzijā. Studējot medicīnu Tērbatas Universitātē (1988-1894), Andrejs Skuja kopā ar Jāni Ērmani, Jāni Kauliņu, Kārli Kasparsonu, Augustu Krumbergu, Jāni Lasmani, Reinholdu Liepiņu un Eduardu Veidenbaumu minēts starp studentu 1888. gada 10.novembrī dibinātās „Literāriski – zinātniskās biedrības” (tā sauktās Pīpkalonijas) organizētājiem. Pēc studiju beigšanas strādāja par Rīgas skolu ārstu (1899-1913), sanitārārstu (1915-1919). Pēc Pirmā pasaules kara beigām 1919. gadā kļuva par Rīgas Pilsētas 1. slimnīcas ārstu.
Lauku kļava
Lauku kļava ir ziepjkoku dzimtas suga.
Niks de Vrīss
Hendriks Johaness Nikasiuss de Vrīss (nl, dzimis Eitvelingergā), plašāk zināms kā Niks de Vrīss (nl) ir Nīderlandes autosportists, kurš 2023. gada sezonā piedalās Formula 1 sacīkstēs, pārstāvot AlphaTauri komandu.
De Vrīss ir 2010. un 2011. gada Pasaules čempions kartingā. Vēlāk pārgājis uz formulu sacīkstēm, no 2017. gada līdz 2019. gadam startējis Formula 2 čempionātā, pēdējā sezonā kļūstot par čempionu. Pēc tam de Vrīss ir startējis Formula E sacīkstēs, 2020.—21. gada sezonā kļūstot par Formula E čempionu.
Tāpat de Vrīss ir startējis ilgu distanču sacensībās. Viņš četras reizes ir piedalījies Lemānas 24 stundu sacīkstēs, labākais rezultāts ir 2022. gadā izcīnītā 8. vieta kopvērtējumā un 4. vieta LMP2 klasē TDS Racing x Vaillante komandā.
Mersa
Mersa (de) ir pilsēta Diseldorfas apgabalā, Ziemeļreinā-Vestfālenē, Vācijā. Pilsētā 2021. gadā dzīvoja 103 725 iedzīvotāji. Pilsēta atrodas Reinas upes kreisajā krastā, tuvu Diseldorfas pilsētai.
Cilvēki
Mersā ir dzimuši:
Sudraba Arhitektūra
Sudraba Arhitektūra ir arhitektu birojs, kura pamatspecializācija ir vēsturisku ēku pielāgošana mūsdienu vajadzībām. Zināmākie biroja darbi tapuši Rīgas Vēsturiskajā centrā, kur atjaunotas gadsimtiem vecas dzīvojamās ēkas un citas būves, kā arī radītas jaunas. Biroja dibinātājs un vadošais arhitekts — Reinis Liepiņš.
Nozīmīgākie biroja darbi
Biroja arhitekts Reinis Liepiņš uzstājies arī kā lektors dažādos Latvijas kultūras notikumos:
Štarnberga
Štarnberga (de) ir apriņķa pilsēta Augšbavārijā, Vācijā un tā atrodas 25 km attālumā no Bavārijas administratīvā centra Minhenes, Štarnbergas ezera krastos.
Vēsture
Štarnberga pirmoreiz rakstiskos avotos minēta 1226. gadā. Vairākus gadsimtus tā bija vienīgi vietējo grāfu oficiālais sēdeklis un tikai 19. gadsimtā Štarnberga sāka attīstīties par vērā ņemamu apdzīvotu vietu. Pirms Štarnberga ieguva savu pašreizējo nosaukumu, tā daudzu gadsimtu garumā tika dēvēta par Aheimu pie Virmzē (de). 1854. gadā tika atklāts Minhenes—Štarnbergas dzelzceļš un bijušais zvejnieku ciematiņš pamazām sāka pārvērsties par iecienītu Minhenes vasarnīcu un rezidenču rajonu. 1912. gadā Štarnberga ieguva pilsētas tiesības.
Administratīvais dalījums
Štarnbergas sastāvā ietilpst sekojošas administratīvas vienības:
Jānis Reinbergs (grafiķis)
Jānis Reinbergs (dzimis ) ir latviešu grafiķis. 1963. gadā absolvējis Latvijas Mākslas akadēmijas Grafikas nodaļu. Strādājis par māksliniecisko redaktoru izdevniecībā „Liesma” (1965—1967), par asociēto profesoru Latvijas Mākslas akadēmijā (1998—2002). No 1970. gada Latvijas Mākslinieku savienības biedrs.